Jakso 29: Kaupunkien muutos
Rukoillaan Herraa avuksemme, -
että voisimme valloittaa kaupunkimme ja kansakuntamme.
On tärkeää olla täällä tänään, -
sillä Herra valmistaa meitä viimeisiä päiviä varten.
Kannetaan kaupunkimme ja kansamme Herralle tiettäväksi.
Pyydetään kuulla Hänen äänensä.
Opetuslapset pyysivät Jeesusta opettamaan, kuinka tulee rukoilla.
He näkivät, millainen suhde Jeesuksella oli Isään.
Hän sanoi, että tulemme tekemään vielä suurempia tekoja kuin Hän.
Kiitos, Isä. Me ylistämme sinua, Jeesus.
Sinä olet keskellämme ja opetat meitä.
Kiitos, että olemme yhtä sinun Henkesi kautta tässä sodassa.
Olemme jo saaneet voiton sinussa.
Isä, opeta meitä ja johda meitä Hengelläsi.
Auta meitä valloittamaan kaupunkimme ja kansamme, -
jotta kirkkautesi loistaisi kaikkialla maailmassa.
Kiitos tästä ajasta.
Anna minun puhua sinun sanojasi.
Täytä suumme sanoillasi, jotka ovat täynnä elämää.
Lähettämäsi sana ei tyhjänä palaa.
Tahtosi tulee tapahtumaan kaupungeissamme ja kansoissamme.
Äänitteemmekin tulevat tekemään vaikutuksensa.
Jeesuksen nimessä, aamen.
Anna meille voitelu nähdä, mitä teet elämässämme, -
seurakunnassamme, kaupungeissamme ja kansassamme.
Avaa korvamme kuulemaan äänesi.
Anna meidän ymmärtää, mitä odotat meiltä.
Kiitos antamastasi voimasta. Jeesuksen nimessä, aamen.
Elämme jännittäviä aikoja.
Jumala valmistaa seurakuntaansa lopunajan herätykseen -
ja tempaukseen.
Nämä kaksi asiaa seuraavat toisiaan.
Puhun hieman Suomen tapahtumista.
Tarvitsemme Jumalan ilmestystä koko Euroopassa.
Kerron rohkaisuksi joitain Jumalan tekemiä asioita.
Myös suomeksi julkaistu kirjani on saatavilla.
Kuten Joosua sanoi: "Ottakaa kaupunki haltuunne, -
sillä Herra antaa sen käsiinne."
Se on julkaistu vuonna 2011, ja se on saatavilla myös englanniksi.
Voit ostaa kirjan myös muille, -
joiden tiedät olevan kutsutut kaupunkien ja kansojen vartijoiksi.
Jumala on kutsunut uskovat rukoilemaan kaupunkiensa puolesta.
Näin on toimittu jo lähes kolmenkymmenen vuoden ajan.
Noin 300 kaupungissa on jo nähty läpimurtoja.
On tapahtunut suuria muutoksia.
Olemme kuulleet Jumalan toimivan Aasiassa ja Afrikassa.
Eurooppakin tulee saamaan osansa, -
vaikka vielä ei olekaan tapahtunut suurta muutosta.
Ylistys Herralle.
Uskon Jumalan valmistavan meitä sadonkorjuuseen -
ja ylöstempaukseen kolmella tapaa.
Jumala on kutsunut uskovat rukoilemaan kaupunkiensa puolesta.
Tekemällä näin valmistamme ihmisiä herätystä varten.
Toinen asia on 24/7 -ylistys ja palvonta.
Todellinen läpimurto tulee ylistyksen ja palvonnan kautta.
Tarvitsemme sitä valmistautuessamme tulevaan.
Jumala nostaa rukoustaloja joka puolella maailmaa.
Myös seurakunnat ovat alkaneet kokoontua jatkuvaan palvontaan.
Kolmanneksi, Jumala valmistaa pyhiä.
Jumala tuo seurakuntaansa järjestyksen, -
jonka pää on Jeesus Kristus.
Raamatun viisi palveluslahjaa ovat seurakunnan rakennukseksi.
Viimeinen herätys tulee jokaisen uskovan kautta.
Jumala valmistaa jokaista uskovaa käyttämään lahjojaan.
Näin Hän valmistaa jokaista myös tempausta varten.
Olemme kuulleet paljon 24/7 -palvonnasta, -
joka liittyy kaupunkien muutokseen.
Yritän saada kaiken sanotuksi ajan puitteissa.
Puhutaanpa nyt Suomesta.
Jumala puhui minulle kaupungeista vuonna 1998, -
kun olin rukouksessa.
En tiennyt Jumalan antavan minulle sellaista näkyä rukoillessani.
Meidän tulee olla aina valmiita vastaanottamaan tärkeitä sanomia.
Pyhä Henki otti olemukseni valtaansa kesken rukouksen.
Aloin huutaa Jumalan puoleen, että Hän nostaisi armeijansa -
ja herättäisi esirukoilijoita jokaisessa Suomen kunnassa.
Itkin ja lauloin lauluja Suomesta.
Rukoilin Mannerheimin kaltaista johtajaa.
Hän kokosi armeijan vuodessa.
Rukoilin, että löytyisi joku, joka nostaisi armeijan vuodessa.
Tuo vuosi ei tullut hetkessä.
Aloimme rukoilla päivin ja öin, -
että Jumala herättäisi tähän kutsuun vastaavia henkilöitä.
Rukoilimme johtajia ja sellaisia henkilöitä, -
jotka todella alkaisivat rukoilla kuntiensa puolesta.
Muodostimme rukousryhmiä 14:ssä kaupungissa.
Asiat etenivät hyvin hitaasti.
Jumala kehotti myös rukoilemaan armeijan nousua koko Eurooppaan.
Sanoin Jumalalle, että meillä on ryhmät vasta 14:ssä kunnassa, -
ja Suomessa on 400 kuntaa.
Mutta tuo vuosi oli tulossa.
Jumala oli kutsunut Hannu-nimisen miehen vuonna 2008.
Hän käski häntä kokoamaan esirukoilijat Turkuhalliin.
Se oli 10 vuotta näkyni jälkeen.
Ensimmäisen läpimurron jälkeen asiat tapahtuvat nopeammin.
Vauhti kiihtyy, sillä enää ei ole kymmentä vuotta aikaa.
Jumala toimii nyt nopeammin.
Tapasimme Hannun kanssa johtajuuskokouksessa.
Hän teki töitä myös luterilaisessa herätysliikkeessä, -
jossa hän kertoi näystään.
Jumala käski häntä kokoamaan esirukoilijoita Turkuhalliin.
Jokaisesta kunnasta tuli olla vähintään kaksi edustajaa, -
jotka rukoilevat kuntansa puolesta.
Me rukoilimme hänen kanssaan monet kerrat.
Vuonna 2007 kaikki kristilliset mediat julistivat tätä näkyä.
Se toteutui vuonna 2008.
Paikalla oli vähintään kaksi edustajaa joka kunnasta.
Jokainen heistä kantoi lippua.
He sitoutuivat rukoilemaan kuntiensa puolesta.
Näky käynnistettiin vuonna 2008.
Kirjani kertoo siitä, ja se toimii myös esirukoilijan oppaana.
Aloimme rukoilla kukin omassa kaupungissamme.
IRR-TV alkoi myöhemmin järjestää evankelioimiskampanjoita.
Heillä on ollut toimintaa mm. Jerusalemissa, Moskovassa, -
Suomen pääkaupunkialueella ja Turussa.
Toiminta laajenee muihinkin kaupunkeihin.
Jos Jumala kutsuu meitä rukoilemaan kaupunkimme puolesta, -
sen takana on suunnitelma.
Toivon ihmisten rukoilleen kaupunkiensa puolesta, -
sillä satoa korjataan jo.
Sadon määrä riippuu valmisteluistamme.
Tarvitsemme yhä paljon opetusta ja rohkaisua.
Minä kierrän opettamassa eri seurakunnissa.
Monet niistä kokoontuvat rukoilemaan yhdessä.
Tämä on tilanne tällä hetkellä.
Jos jää aikaa, kerron myöhemmin kaupunkini tapahtumista.
Mitä Raamattu sanoo kaupungeista?
Otan esille muutaman asian.
On ihmeellistä, -
kuinka israelilaiset saivat luvatun maan kaupunki kerrallaan. Joos. 19
Meillä ei ole nyt aikaa lukea sitä läpi, -
mutta voitte panna sen muistiin.
Kansakunta valloitetaan kaupunki kerrallaan.
Jeesus kävi kaikissa kaupungeissa ja kylissä. Matt. 9:35
Jeesus käskee meitä käyttämään lahjojamme.
Meidän täytyy toimia nyt, -
sillä joudumme vastaamaan siitä, kuinka käytimme saamamme lahjat.
Jeesus kehuu Sanassaan uskollisia palvelijoitaan, -
jotka olivat käyttäneet leiviskänsä hyvin. Luuk. 19:17-19
Hän antoi heille kaupunkeja hallittavaksi.
Meidän tulee käyttää lahjojamme, vielä kun on aikaa jäljellä.
Hän antaa kaupunkeja haltuumme, -
joten meidän tulee hankkia ymmärrystä tässä asiassa.
Tällä tavoin Israelin heimot saivat luvatun maan.
Me hallitsemme kaupunkeja Hänen kanssaan tuhat vuotta.
Me valmistamme kaupunkeja tällä hetkellä.
"Taivaan piti omistaman Hänet niihin aikoihin asti, -
jolloin kaikki jälleen kohdallensa asetetaan." Apt. 3:21
Se tarkoittaa, että asiat ovat samoin taivaassa ja maan päällä.
Kristuksen ruumis valmistetaan ylöstempaukseen.
Israel tulee pelastumaan.
Se tarkoittaa myös sitä, -
että Jumala palauttaa ennalleen kaiken paholaisen tuhoaman.
Me valmistaudumme sielujen sadonkorjuuta varten.
Muun muassa näissä jakeissa Raamattu puhuu kaupungeista.
Huomasin Jumalan toimivan kahdessa aallossa.
Jeesus itki Jerusalemin puolesta. Luuk. 19:41-46
Hän itki, sillä Jerusalem ei tuntenut etsikkoaikaansa.
Hän oli siitä hyvin suruissaan.
Mitä Hän teki asialle?
Hän ei mennyt kaduille huutelemaan etsikkoajasta.
Hän meni pyhäkköön ja ajoi myyjät ulos.
Hän oli täynnä pyhää vihaa.
Hän sanoi, että Hänen huoneensa tulee olla rukoushuone.
Hän osoitti seurakunnan olevan syynä siihen, -
miksi kaupunki ei tuntenut etsikkoaikaansa.
Me joudumme kerran vastuuseen kaupungeistamme.
Meidän tulee rukoilla sen kaupungin puolesta, -
johon Jumala on asettanut meidät. Jer. 29:7
Se on meistä kiinni, onko kaupunki valmistautunut sadonkorjuuseen.
Kutsun sitä profeetalliseksi valmistautumiseksi esirukouksessa.
Jeesus puhuu kaupungeista myös Matteuksen evankeliumissa.
Hän nuhtelee kaupunkeja: -
"Voi sinua, Korasin. Voi sinua, Beetsaida.
Sillä jos ne voimalliset teot, jotka ovat tapahtuneet teissä, -
olisivat tapahtuneet Tyyrossa ja Siidonissa, -
niin nämä jo aikaa sitten olisivat tehneet parannuksen." Matt. 11:21
Kutsun tätä apostoliseksi toiminnaksi, -
joka tuo herätyksen suurten tekojen kautta.
Se on toinen aalto.
Meidän tulee valmistaa kaupungit sadonkorjuuseen.
Tiedätte varmaan Sentinel Group -virastosta, -
joka tutkii kaupunkien ja kansojen herätystä.
Heidän kotisivuiltaan saa lisätietoa.
Kuinka moni tietää Almolongan kaupungista?
Kaikki eivät tiedä.
Se on kaupunki Guatemalassa, jossa muutos on ollut äärimmäistä.
Siellä oli aiemmin asukkaita noin 26 000, ja nyt ehkä enemmän.
Vähintäänkin monet uskovat käyvät siellä vierailemassa.
Se oli hyvin huonokuntoinen kaupunki.
Siellä oli alkoholismia, särkyneitä perheitä, ryöstöjä ja murhia.
Jumala kutsui ihmisiä rukoilemaan kaupungin puolesta.
Rukous toi niin voimakkaan muutoksen, -
että 98% kaupungin asukkaista pelastui.
Koko kaupunki tuli uskoon.
Perheet eheytyivät ja sairaat parantuivat.
Olen nähnyt videoita kaupungin tapahtumista.
Vankiloita ja poliisivoimia ei tarvita enää.
Kadut on nimetty raamatullisesti.
Raamatullisia nimiä on joka puolella.
Jumala paransi heidän maansa, kuten Hän Sanassaan sanoo.
Hän paransi maan myös fyysisesti, -
ja se alkoi tuottaa suurempaa satoa.
Vihannekset alkoivat kasvaa hyvin suuriksi.
Olen nähnyt kaiken videon välityksellä.
Maa tuottaa rikkauksia, ja köyhyyttä ei enää ole.
Sadoissa kaupungeissa on tapahtunut muutoksia.
Sentinel Groupin perustaja, George Otis Jr., -
tutki viittä yhteistä tekijää muutoksia kokeneissa kaupungeissa.
Tutkimuksen alussa kaupunkeja oli 132.
Luin muutama vuosi sitten, että kaupunkeja, -
joissa tapahtui yliluonnollisia muutoksia, oli yli 300.
Jumala vastasi uskovien rukouksiin.
Pyhä Henki toimii meissä.
Hän liikuttaa ja johtaa meitä.
Näillä 132 kaupungilla oli viisi yhteistä tekijää.
Kolme tekijää ovat selviä syitä muutoksen tapahtumiseen, -
ja loput kaksi ovat seurausta.
Ensimmäinen tekijä oli kestävyys johtajuudessa.
On hyvin tärkeää, -
että Jumalan kutsumat johtajat ovat kestäviä johtamisessaan.
Heidän tulee toimia yhdessä.
Isoissa muutoksissa tarvitaan toisia ihmisiä.
Eri kutsumuksia tarvitaan. Pastorit eivät voi toimia yksin.
Nehemia on esimerkki kestävyydestä johtamisessa.
Hän ei antanut kenenkään keskeyttää muurin rakentamista.
Toinen tekijä oli koko- sydäminen yhteinen rukous.
Uskovat rukoilivat omistautuneesti yhdessä kaupunkinsa puolesta.
Meillä on nykyään vain omia rukousaiheita.
Ne pitäisi vain heittää menemään.
Hän tietää ne kyllä, -
sillä olemme toistaneet niitä monet kerrat.
Hän on niihin yhtä tympääntynyt kuin mekin.
Meidän tulee etsiä yhdessä Jumalaa.
Jumala ilmestyi Israelin kansalle, kun he huusivat Häntä.
Meidän tulee huutaa Jumalan puoleen.
Jeesus rukoili Jumalaa ennen tehtävänsä täyttämistä.
Hän huusi kovaan ääneen Jumalan puoleen ja itki.
Ottakaamme Hänestä mallia.
Kun kokoonnumme yhteen haluten Jumalan ilmestyvän, -
kaikkiin rukouksiimme vastataan.
Kuten tapahtui Almolongassa.
Yhteinen kokosydäminen rukous tuo Jumalan ilmestymisen.
Esimerkkeinä ovat seuraavat raamatunpaikat: Joona 3:5-10, -
Neh. 9:1-5 ja 1. Moos. 11:6.
Seuraavaksi kolmas tekijä, jonka uskon olevan avainasemassa.
Meillä on kyllä johtajuutta ja yhteistä rukousta, -
mutta paljon on parannettavaa.
Kolmas tekijä oli hengellinen kartoitus.
Emme ole tehneet sitä kaupungeissamme.
Siitä puhuminen ei auta, vaan sitä tulee toteuttaa.
Se on avainasemassa.
Uskon, että alttarit ovat keskeisin asia.
Kyse on alttareista.
Alttarit ovat uhraamista varten.
Jumala pelasti maailman uhraamalla Poikansa.
Alttaripalvelus tarkoittaa uhraamista, -
joka osoittaa meidän olevan tosissamme.
Jaakob oli tosissaan painiessaan enkelin kanssa.
Uhraus on äärimmäisin tapa osoittaa se.
On olemassa Jumalan alttareita ja saatanan alttareita.
Nämä ovat avaintekijät.
Meidän täytyy rakentaa Jumalan alttareita uhraamista varten -
ja kaataa saatanan alttarit.
Muutos ei tule, ennen kuin toimimme näin.
Meidän tulee ymmärtää tämä.
Hengellinen kartoittaminen -
on saatanan alttareiden etsimistä kaupungeistamme.
Kun Jumala käski Moosesta ottamaan heille annetun maan, -
Hän käski ensin lähettää 12 vakoojaa maahan.
Kukaan ei lähde valloittamaan toista maata -
tietämättä, mitä on vastassa.
Tähän on nykyään tarjolla monimutkaisia tapoja.
Tulee tietää, kuinka päästä toiseen maahan, -
mitkä ovat vihollisen strategiset kohteet, -
ja mitkä ovat Jumalan meille antamat ohjeet.
Hengellinen kartoitus on sotakartaston laatimista.
Hengellistä sodankäyntiä varten tarvitaan kartta.
Vakoilijat vakoilivat maata ennen valloitusta.
Sitten kolmen päätekijän jälkeiset seuraukset.
Avioliitoissa ja perheissä tapahtui eheytymistä, -
ja Jumalan voima ilmeni julkisilla paikoilla.
Jokaisessa kaupungissa tapahtui ihmeitä.
Puhutaan vielä alttareista.
Luetaan raamatunpaikka Jumalan alttarista. Hes. 40:45-46
Se tekee selväksi, -
että alttaritehtävät eroavat temppelitehtävistä.
"Tämä kammio, jonka etupuoli on etelää kohden, on pappeja varten, -
jotka hoitavat temppelitehtäviä. Ja kammio, -
jonka etupuoli on pohjoista kohden, on pappeja varten, -
jotka hoitavat alttaritehtäviä.
Ne ovat Saadokin jälkeläiset, ne leeviläisistä, -
jotka saavat lähestyä Herraa Häntä palvellakseen."
Oli pappeja, joilla oli kunnia saada palvella Herraa.
Alttaripalvelus on ylistystä, palvontaa ja rukousta.
Raamattu kertoo myös, kuinka Jumala ilmestyy alttarilla.
Apt. 13:1-4.
Antiokian seurakunnassa oli profeettoja ja opettajia, -
jotka toimittivat alttaripalvelusta Herralle.
Pyhä Henki käski heitä erottamaan Barnabasin ja Sauluksen työhön, -
johon Hän oli kutsunut heidät.
Näin Sauluksesta tuli Paavali.
Temppeli- ja alttaripalvelus eroavat toisistaan.
Jumala pyysi Moosesta rakentamaan ilmestysmajan, -
jotta Hän saisi asua heidän keskuudessaan.
Hän halusi kulkea heidän mukanaan.
Me olemme Hengen kautta Jumalan temppeleitä, ja Hän asuu meissä.
Mooseksen tuli rakentaa alttari, jotta Jumala ilmestyisi kansalleen.
Jos me haluamme Jumalan ilmestyvän, -
meidän tulee toimittaa alttaripalvelusta.
Silloin Jumalan kirkkaus ilmestyy.
Temppeli yksin ei riitä, vaan tarvitaan myös alttaripalvelus.
Samoin on myös paholaisen suhteen.
Kun ihmiset palvelevat saatanaa erilaisilla alttareilla, -
hänen voimansa voi ilmentyä, ja demonit voivat tehdä työtään.
Siksi meidän täytyy tuhota saatanan alttarit.
Toimitetaan uhrausta Jumalan alttarilla, jotta Hän voi ilmestyä.
Se on ensisijaisen tärkeää.
Raamatussa on monia esimerkkejä Jumalan alttaripalveluksista.
Kaupunkien muutoksen vaiheissa on erilaisia alttareita.
Voimme rukoilla yksin kammiossamme tai jonkun kanssa.
Esimerkkinä tästä on Raamatussa Joonatan ja hänen aseenkantajansa.
Kaksikin ihmistä voi tehdä paljon kaupungin hyväksi.
Saulin joukot pelkäsivät filistealaisia, -
eivätkä tehneet mitään.
Jos tunnet paloa, niin tee kumppanisi kanssa samoin, -
kuin Joonatan ja hänen aseenkantajansa.
He valloittivat 20 miehen leirin.
Voit lukea, mitä sen jälkeen tapahtui. 1 Sam. 14:6, 14-15.
Jakeet 20-22 kertovat koko armeijan rohkaistuneen siitä.
He tulivat ulos piiloistaan.
Yksin tai kaksin voi tehdä paljon.
Toinen esimerkki alttarista ovat rukousryhmät.
Esimerkkinä tästä on Gideon ja hänen kymmenen miestään.
Kun hänen piti tuhota Baalin alttari kaupungista, -
hän ei rohjennut tehdä sitä yksin.
Hän teki sen yöllä kymmenen miehen kanssa, -
sillä hän pelkäsi perhettään, koska myös he palvoivat Baalia.
Rukousryhmä voi käydä yhdessä hengellistä sodankäyntiä.
He voivat tehdä profeetallisia tekoja ja hengellistä kartoitusta.
Oikein valmistautuneina he voivat saada suuria aikaan.
Tällainen rukousryhmä on kaupungille hyvin tärkeä.
Ennen muinoin heimot lähtivät sotaan lippuaan kantaen.
Nehemian aikaan kukin asukas raken- si muuria oman talonsa kohdalle.
Samoin jokainen seurakunta tekee osansa yhteisessä rukouksessa.
Israelin johtajat toimivat yhdessä lähtiessään sotaan.
Uskovien tulee sopia keskenään kaupungin valloittamisesta.
On myös olemassa erityisiä rukouskokoontumisia, -
joissa rukoukset suunnataan tiettyyn kohteeseen.
Luetaan Raamatusta, kuinka Jumala käski tuhota paholaisen alttarit.
Pahoittelut kiirehtimisestä, mutta aika on rajallinen.
5. Moos. 12:2-3.
"Hävittäkää perin pohjin kaikki ne paikat, -
missä karkoittamanne kansat ovat jumaliansa palvelleet, -
korkeilla vuorilla, kukkuloilla tai viheriäin puiden alla.
Kukistakaa heidän alttarinsa, murskatkaa heidän patsaansa, -
polttakaa tulessa heidän asera-karsikkonsa -
ja hakatkaa maahan heidän jumaliensa kuvat, -
ja hävittäkää heidän nimensä niistä paikoista."
Raamatussa on monta kohtaa, jossa Jumala käskee tehdä näin.
Kuningas Joosia antaa meille hyvän esimerkin.
Raamattu kertoo, -
että Joosia tuhosi kaikki paholaisen alttarit. 2. Kun. 23
Jumala sanoi, -
että Joosian vertaista kuningasta ei ollut ennen häntä, -
eikä hänen jälkeensä. 2. Kun. 23:25
Jumala arvosti sitä, että hän tuhosi nuo alttarit.
Osa Israelin ja Juudan kuninkaista seurasi Jumalaa, ja osa ei.
Vaikka hyvät kuninkaat seurasivatkin Herraa, -
he eivät tuhonneet alttareita.
Meillä on paljon parannettavaa hengellisessä sodankäynnissä.
Meidän tulee tietää asemamme Kristuksessa.
Meidät on korotettu Hänen kanssaan yli kaikkien ilmavaltojen.
Meillä on tuo asema uskon kautta.
Olemme luovuttaneet koko elämämme ristille.
Emme enää etsi omaa etuamme, vaan Jumalan tahtoa.
Raamattu sanoo, että Herra hallitsee Siionista käsin.
Teidän on raivattava polku Siionin vuorelle.
Meidän tulee olla hengellisiä uskovia.
Meidän tulee kulkea temppelin esipihalta pyhäkköön, -
ja sieltä kaikkeinpyhimpään.
Sieltä käsin voimme hallita.
Siellä emme toimi oman tahtomme mukaan, -
vaan Pyhän Hengen johtamina.
Meidän tulee seurata Jumalan johdatusta.
1. Joh. 2:27.
"Mutta teissä pysyy se voitelu, jonka olette Häneltä saaneet, -
ja te ette ole kenenkään opetuksen tarpeessa; -
vaan niin kuin Hänen voitelunsa opettaa teitä kaikessa, -
niin se opetus on myös totta eikä ole valhetta; -
ja niin kuin se on opettanut teitä, niin pysykää Hänessä."
Meidän täytyy oppia tuntemaan Pyhä Henki, -
ja kuinka Hän toimii meissä.
Meidän tulee oppia erottamaan Hänen johdatuksensa.
Emme kysy ihmisiltä, mitä tulee tehdä.
Me etsimme Hengen johdatusta.
Meidän täytyy rakentaa niin vahva suhde Jumalaan, -
että tunnistamme Hänen johdatuksensa.
Silloin käymme hengellistä sotaa Hänen johtamanaan.
On myös olemassa voimallisia hengellisiä aseita, -
jotka voivat tuhota vihollisen linnakkeita.
Meidän tulee tuntea Sana, sillä uskomme perustuu siihen.
Usko tulee Sanan lukemisen kautta.
Kun näet ja kuulet Sanaa, tiedät Jumalan kannan asioista.
Uskomme tulee perustua Sanaan, ja meidän tulee tuntea aseemme.
Käyn lyhyesti läpi kolmannen asiani.
Katsotaan, mitä Jumala tekee kaupunkien muutoksessa.
Luetaan paikka Raamatusta.
"Hän, joka on astunut alas, on se, joka myös astui ylös, -
kaikkia taivaita ylemmäksi, täyttääkseen kaikki.
Ja Hän antoi muutamat apostoleiksi, toiset profeetoiksi, -
toiset evankelistoiksi, toiset paimeniksi ja opettajiksi, -
tehdäkseen pyhät täysin valmiiksi palveluksen työhön, -
Kristuksen ruumiin rakentamiseen, -
kunnes me kaikki pääsemme yhteyteen uskossa -
ja Jumalan Pojan tuntemisessa, täyteen miehuuteen, -
Kristuksen täyden iän määrään." Ef. 4:10-14
Kaupunkien valloituksen yhteydessä -
Jumala rakentaa myös Kristuksen ruumista.
Pastoreilla on mantteli seurakunnilleen, -
mutta profeetoilla, apostoleilla, evankelistoilla ja opettajilla -
on mantteli koko kansalle.
Pastorit tarvitsevat kaikkia näitä virkoja kaupungin valloittamiseksi.
Meillä on erilaisia kokouksia, joissa opetetaan rukoilemaan, -
sillä jokaisen on käytettävä saamiaan lahjoja.
Jos seurakunnat eivät toimi yhteistyössä, -
profeetat ja apostolit eivät pääse vaikuttamaan.
Kun seurakunnat toimivat yhdessä, Jumala nostaa esiin niitä, -
joille Hän on antanut näyn kaupungin valloittamisesta.
Hän osoittaa palvelustehtäviä, joita he voivat ottaa vastaan.
Sitten voidaan alkaa tehdä yhteistyötä.
Pyhät ovat silloin varustetut työtä varten.
Jumala toimii monin eri tavoin, -
jotta Hänen kirkkautensa voisi ilmestyä.
Kun valtaamme kaupungin, -
on ensisijaisen tärkeää tuhota vihollisen alttarit.
Ne estävät ihmisiä ottamasta vastaan hyvää sanomaa.
He eivät voi nähdä tai kuulla evankeliumia, -
sillä he ovat pahojen henkien sitomia.
Väkevä tulee ensin sitoa, ja sitten tuhota hänen alttarinsa.
Haluaisin kertoa mahtavan todistuksen, mutta aika ei riitä.
Pohjois-Irlannissa sijaitsee Bangor-niminen kaupunki, -
jossa harrastettiin jatkuvaa ylistystä 150 vuoden ajan.
Se alkoi vuonna 752.
3000 munkkia kokoontui yhteen.
He rakensivat luostareita ja kirkkoja -
ja opettivat ihmisiä lukemaan ja kirjoittamaan.
Viikingit tappoivat 900 munkkia yhdessä päivässä vuonna 824 -
ja tuhosivat luostarit.
Nämä munkit olivat uudestisyntyneitä uskovaisia.
Minä sain saarnakutsun Pohjois-Irlantiin.
He mainitsivat kutsussaan viikinkien aiemmista tuhotöistä.
Jumala sanoi minulle, että olen viikinkien jälkeläinen, -
ja minun tulisi mennä pyytämään anteeksi heiltä.
Seurakuntien johtajat kokoontuivat tuolloin rukoustilaisuuteen, -
joka pidettiin entisen luostarin tiloissa.
Jumala mahdutti meidät tuohon ohjelmaan.
Sain mukaani edustajat Tanskasta, Norjasta ja Suomesta.
En tavoittanut ketään Ruotsista.
Tutkiessani historiaa sain selville, -
että ruotsalaiset viikingit eivät koskaan menneet pohjoiseen.
Pyhä Henki esti heitä vastaamasta pyyntööni.
Menimme sinne niiden kanssa, joiden esi-isät olivat tehneet pahojaan.
Polvistuimme seurakunnan lattialle -
ja pyysimme Jumalalta sekä kaupunkilaisilta anteeksiantoa.
Nautimme ehtoollisen siellä, missä munkit tapettiin.
Me julistimme Jeesuksen veren tuovan rauhan sille paikalle.
Sillä tavoin tuhosimme alttarit, -
joiden kautta viikingit olivat tuoneet väkivaltaiset henget.
Luimme myöhemmin lehdistä, että IRA oli laskenut aseensa.
Katolilaiset ja protestantit kokoontuivat saman pöydän ääreen.
Alttareiden tuhouduttua pahat henget eivät voineet enää toimia.
Paholainen ei voi toimia ilman alttareita.
Silloin tapahtuu kansallinen muutos.
Meidän tulee olla vakavissamme ja uskoa Jumalan toimivan.
Jumala kutsui minut rukoilemaan kaupunkini puolesta.
Johdin seurakuntien rukousryhmiä, jotka rukoilivat kukin vuorollaan.
Toimin myös kaupunginhallituksen kulttuuriosaston talouspäällikkönä.
Olin osa kaupungin- johtajan johtoryhmää.
Me rukoilimme kaupunginhallituksen puolesta.
Muutosta tapahtui, -
mutta uskomme ei riittänyt vielä suurempiin muutoksiin.
On tärkeää uskoa Jumalan voimaan.
Kaupunkimme jäi puolitiehen.
Se on esimerkki muille, ettei pidä lakata uskomasta.
Paljon hyvää tapahtuu kuitenkin parasta aikaa.
Ei-uskova kaupunginjohtajamme -
antoi luvan rukoustapaamisiin kaupunginhallituksessa.
Joka ikinen seurakunta osallistui rukoukseen - jopa ortodoksit.
Pastorit johtivat tapaamisia kukin vuorollaan.
Erikoista oli kaupungin- johtajan lähettämät kutsut.
Hän kutsui jokaisen hallituksen jäsenen mukaan rukoustapaamiseen.
Myös kaikki kaupungin työntekijät saivat kutsun.
Pidimme ensimmäisen tapaamisen vuonna 2001.
Hengelliset ja maalliset johtajat sopivat yhdessä rukousaiheista.
Samana ajankohtana taivaalla nähtiin hyvin kirkas haloilmiö.
Tuolloin oli tammikuu, ja ilmassa leijui jääkiteitä.
Auringon valo heijastui jääkiteistä muodostaen kaksi sivuaurinkoa.
Myöhemmin mitattuna havaittiin, -
että se oli kirkkain haloilmiö, mitä Euroopassa on koskaan nähty.
Jumala hymyili meille.
Kerran näimme revontulien muodostavan taivaalle kruunun.
Lehdistö kirjoitti kaupungin yllä nähdystä kruunusta.
Olimme rukoilleet Jeesuksen kruunun korottamista kaupungin ylle.
Myös Jeesuksen kasvot olivat nähtävissä revontulista.
Hän katsoi kaupunkiin päin.
Kun rukoilemme kuuliaisina kaupunkiemme puolesta, -
huomaamme Hänen olevan kanssamme.
Hän rohkaisee meitä eri tavoin.
Mitä läpimurto tarkoittaa?
Se tarkoittaa hallinnan läpi murtautumista.
Meidän tulee vapautua ihmisten hallinnasta -
Pyhän Hengen johtaessa meitä.
Meidän tulee vapautua myös paholaisen hallinnasta.
Sen jälkeen tulee läpimurto.
Ylistäkää Herraa.
Annetaan Hänelle aplodit.
Olkaa uskaliaita kaupungeissanne.
Suomennos: Antti Malvisto